钦定古今图书集成/方舆汇编/职方典/第1407卷 > 柳州府山川考一 府志
## 钦定古今图书集成/方舆汇编/职方典/第1407卷 > 柳州府山川考一 府志

本府。〈马平县附郭。〉

仙奕山　在天马山麓，有覆石枰可奕，旁有仙迹。按《明一统志》：“在府城南山上有穴，穴有屏，有室有宇。始登者得石枰于上。其石黑肌而赤，脉十有八道可奕，因名。”

立鱼山　在龙潭上。玲珑虚透，内多名人题咏。按“县志” ，江之南与仙奕山对，深邃奇怪，内有三洞相通。山腰有鱼峰寺。按《明一统志》：在府城西南，山小而高，形如立鱼。

驾鹤山　旧有驾鹤书院今毁。按《明一统志》，在府城东南。旁临大江，耸立如鹤，古州治负此。鹊山　按《县志》，“在城北。”

鹅山　对江，山半有二水喷出，宛如双鹅。按《通志》，有峨水出焉，又名深峨山。按《明一统志》，“在府城西山巅有石如鹅。” 唐柳宗元诗：“荒山秋日午，独上意悠悠。如何望乡处，西北是融州。”

东台山　按《县志》在城东隔江

天山　按县志，水南山后壁有“天山万里” 四字。独静山　按县志，在城东山腰有厂，可居。龙壁山　油榨村对岸按《明一统志》，在府城东北一十五里，中有石壁峭立，下临滩。宋陶弼诗：“曾看柳侯山水记，信知龙壁好烟霞。”

凤凰山　按《县志》在城西南隅，隔江

文笔峰　按县志，在城西隔江一都地界。屏山　按《明一统志》，“在府城南二里，其形方正类屏。” 宋陶弼诗：“一峰高起塞天关，堪作皇家外屏山。可惜化工安著远，半遮中国半遮蛮。” 四姥山　按《明一统志》，在府城西五里，其山四面对峙，故名。

新洞山　按《明一统志》：“在府城西南一十里，与鹅山相望，有洞可坐百人，石乳融结，有穴，上见天。其山石以杖触之，如钟鼓声。”

夹道双山　按《明一统志》：“在府城北一十里，东山曰桃竹，西山曰雀儿。”

甑山　，按《明一统志》：“在龙壁山南，广百寻，高五丈，下上若一绝水无麓。”

铜鼓岭　按《通志》，“在府城东。”

相台岭　按《通志》，在府城东北。

走马岭　按《通志》：“在城西，绵亘二十馀里，又一峰特起，名曰金山。”

柳江　，一水自古泥出，一水自庆远府出，经柳城县合流至郡入于海。按《明一统志》在府城南门外，一名浔水，源出怀远县，流经象州，历浔藤至广州界入于海。唐柳宗元诗：“柳州柳刺史，种柳柳江边。谈笑为故事，推移成昔年。垂阴当覆地，耸干会参天。好作思人树，惭无惠化偏。” 鹅江　按《县志》：出文笔山下，会大江。

大龙潭　按县志：在立鱼岩之南，雷水出焉，旱则祈雨于此。有张忠简公钓台、罗象三龙隐洞。小龙潭　，潭水清碧，游鳞尾尾。按县志：在立鱼岩下。陆鸿渐《茶经》：“名为圆泉。”

飞瀑　即鹅山二水，按《县志》在鹅山后，远望宛若双鹅飞

鹧鸪堆　在县学前。按《县志》谣云：“鹧鸪堆，鹧鸪起，状元归。”

放生池　对江，有石壁，俯出江面，上鑴“放生祝圣之池” 六字。

黄波水　，按《通志》，“在城西三十里，入柳江。” 白莲池　，按《通志》，在北关外，池有窍，九泉出其中。

罗池　按：《明一统志》：“在府城东，水可溉田，有柳宗元祠，名罗池庙。”

鹅水　按《明一统志》：“在府城西南四十里，流入柳江。”

甘井　按《通志》“井有” 柳铭按《明一统志》，“在仙奕山下，随江消长，虽旱不涸。”

雒容县

如来山　，在城西南六十里，高耸百馀丈。昔有神女出现，故名。颇称胜地焉。

双童山　按《通志》，在县后。

聚讲山　二山为县治，风水所关。按《通志》：“在上罗乡。”

白象岩　在城西南七里许。岩有石，白如象形，王世则常读书于此。按《明一统志》：“在县南一百里。上有两字如篆，不可识。有石如象。又有石鼓、石钟，击之铿然。昔张鉴、王之才、王锷尝读书于此。”

屏石山　按《通志》，在旧县西北十里有泉。鸡跕山　按《通志》，在洛斗乡。

平头山　按《通志》在托定乡。

会仙岩　按《通志》，“在县南五里，有潭。”

白龙岩　，按“《明一统志》，在县东二十里，中有小佛罗汉像，上有龙头形，岁旱乡人于此祷雨。” 思微山　按“《明一统志》，县治北顶有泉穴，四时不涸。”

隐岩　按《县志》，岩内有小龙潭，潭面挂藤如晒面线。洛崖岩　，按《县志》，距县四十里，在融江河边。狗头寨　按《县志》，在北乡村，形似狗头，项下有峒，可容千人。

马鞍寨　按《县志》，在北乡峒村，山形似马鞍。穿龙寨　按《县志》，在东乡北和里。

洛青江　按《明一统志》在县西一百二十里，源自桂林府，流至县界，入于柳江。

三门江　按《通志》，“在洛清乡。”

龙鼻江　按《通志》，在旧县西十五里。

罗城县

凤凰山　按《县志》：在城北山之半有岩，内塑佛像，路径陡峻，称为旷观。山麓多建古寺，石壁峭立如屏，古称为“丹凤衔书。” 四景之一。

直满山　在县东北二里许。山峰矗立，耸出群山之表。县治龙脉发源于此。

马山　在县南十里。平地耸立，群山围绕，其形如马。新建学宫方向取此。

砚山　在县西里许。卓立端正，方平如砚，从旁小山如水注，后山环列如笔架，故名。

青陵山　按《县志》：“在县山势绵亘，远通黔楚，仙人多寄迹于此。古称土人入山采笋，迷径，遇一老人坐桃树下，老人摘实啖啖，归已旬馀，自此身轻神健，复往不识所在。”

黄泥岩　按《县志》：在直满山半。高耸，攀援而上，俯瞷不啻百尺。有两层，上塑佛像。岩口宏敞，内深邃，凉气逼人，夏可避暑。值雨，岩口瀑布如珠帘，壁多题咏，四景之一。

中寨岩　按《县志》：在县西南。山玲珑有岩口内深不可测，岩高难跻，土人修石桥，从平地蜿蜒而上，塑三宝十殿，阎君罗汉。古有雌雄二钟，击雄则雌应，击雌则雄应。土人惊异，只悬雌钟。岁旱多祷雨于此，祷辄应。中产鸳鸯石。

回龙岩　按《县志》：在县东南。岩径幽邃，土人避乱山中，幸遇岩如桃源，思入而踞。内有蛇盘踞，大如蟒，不识为何物，聚众伤之，弃皮骨于溪中。嗣时平，土人复修圳，需溪水灌田，圳不能成。众曰：“前蛇或龙也。” 悔甚，乃谋塑佛像于岩，因是名曰回龙圳。乃成功，土人利之。

葵山　青云山　《府志》无，按《通志》、俱在县西。东黄山　《府志》无，按《通志》，在县东。有渊秀岩。覆钟山　《府志》无，按《通志》，在县北十里，形如钟覆。

冰山　《府志》无。按《通志》：在县西北四十里。西门江　按《县志》在县西。水从西一里发源，邑田资溉。经西七至西九山，潜地而行，至庆远思农里，出合庆远江。若霪雨涨溢，水壅难消，九里之田多被浸没，冬涸。桥北深处，露方石如仓，上镌字曰“太平石。”

龙潭　按《县志》：在县东门外，潭水清澈可爱，与西门江水地脉相通，秋冬不竭。上有雷王庙旧地，祷雨响应，古称龙潭。《晚照四景》之一。

《圣水　府志》无。按《通志》在县九十里，出石砚山下。

武阳江　《府志》无。按《县志》：在县北六十里。从四堡发源，经平西高悬二里，邑人修坝，用水车灌田。又布政里小溪至寨登会合，滩险路狭，大船

不能行，至“沙拱” ，入融江。

柳城县

乌蛮山　在县左，按《明一统志》，在县东南三里，高耸临大江，下有潭，澄湛彻底，其山石黑，故名。勒马山　，县南对江按《明一统志》，在县北五里，其形曲转如勒马状。

青凤山　按《通志》，“在县朝案，高百丈馀。”

伏虎山　在县后

龙船山　在县北

晒网山　在县北

覆磬山　在县西

纱帽山　在黄道村

西山　覆釜山　《府志》无，按《通志》，俱在县西。甘棠岩　，《府志》无，按《通志》，在县北。

造化岩　《府志》无，按《通志》，在县东。

修仁山　《府志》无。按县志在北乡。

小东山　《府志》无。按《县志》在北和里，山形最秀。三马山　《府志》无。按《县志》：在思营里。三山并峙如马。又名菩萨山。

穿山　《府志》无。按《明一统志》：“在县治西，高百馀丈，上有一窍通明。”

铜磬山　《府志》无。按《明一统志》：在县西二十里，旧名云盖山。

笔架山　：《府志》无。按《明一统志》：在县东一十里，平地卓立，形如笔架。

文笔山　《府志》无。按《明一统志》：在县北五里。尖锐而秀，有如卓笔。

轿顶山　《府志》无。按《明一统志》：在县北二十里，山顶圆如轿盖。

龙江　按《明一统志》：“在县西。源出庆远府天河县，与融水合流，来会于柳江。梁大同间，龙见于江中，因置龙州。”

鸾州　，在县西北河中，渔舟皆泊于此。

龙潭　按《县志》：“在北乡，四面皆尖秀矮石，崚嶒环列，形如莲瓣。中潴一潭，深不可测，水由底暗泄，约有半里许，水从巨石吐出，其石如龙头样。” 龙头江　即龙潭之水。清萦澄碧，灌溉民田，永无旱祲。

马跑水　《府志》无。按《通志》：在县西七十里。按《明一统志》，又名涌珠泉，相传诸葛亮南征过此，马跑其地，泉遂涌出，故名。

古清河　《府志》无。按《县志》：源出里团里泥浪，至古城村会融水。

洛澰河　《府志》无。按《县志》：源出雒容黄泥，至白沙村会融水。

怀远县

苍帽山　在县北

珠玉山　在县西

天马山　在县东南

武牢山　在县西北。按《县志》，今呼武洛山。猫儿山　在合水。

九曲山　在下石门西。按《通志》，唐朝山与楚接界。

太白山　，唐李白谪夜郎，筑石放咏，在下石门右。〈按：“夜郎” 在滇中，此恐有讹。〉

石门　在四江左右，两山夹峙。按《县志》，“崖石峭壁若门。” 一在马家洲，一在大溶江口，一在竹林漕，一在沙泥。

案山　《府志》无。按《通志》在县东南。

古尼山　《府志》无。按《通志》：“峰峦环抱。”

大耀山　大桂山　《府志》无，按《通志》俱在县北。平山　《府志》无，按《通志》在县北五里。宋建平州浔江　，按《县志》，义宁、城步二县之水，出自老堡东北。

大溶江　，按《县志》，古州青水江之水，出自老堡西北

丹阳洲　即县治

板江　《府志》无。按《通志》在县北。源自扶劳山，入斗江　《府志》无。按《通志》。水源发大地，入浔江。古州江　《府志》无。按《通志》，出黎平，合容江。田寨江　《府志》无。按《通志》，在县北三十五里，由田寨入大江。

蕉花江　《府志》无。按《通志》在县北，出蕉花村，入大江。

西波江　《府志》无。按《通志》：在县北四十三里，自白雉山会合入江。

军听潭　《府志》无。按《通志》：在县北三里。

融县

铜鼓山　，按：《明一统志》：“在县西二十里，旧传诸葛亮尝埋铜鼓以魇獠蛮，后有得于是山者，故名。” 又“武宣县西一十里，亦有铜鼓山，下有铜鼓。”

滩或谓马援铸铜鼓于此，或谓滩声如鼓。真仙岩　按《明一统志》：在县东五里。仰视高远，青白石错杂，如列仙灵寿谿，贯串中出玲珑清响，如环珮声。中有白玉石，巍然如天尊像。旧名灵岩山，又名老君洞。宋咸平中，改为真仙岩。太宗颁御书百二十轴藏于内，张孝祥磨崖大书：“天下第一真仙之岩。”

铁船山　《府志》无。按《通志》：在县西三十里，遥望其形，仿佛船尾。

宝积山　《府志》无。按《通志》：在县东五十里。其山两峰相连，产铁及卢甘石。

石门山　《府志》无。按《通志》：在县西北，崖石峻削如门。

云际山　《府志》无。按《通志》：在县北十里。出云必雨，有翠玉、寒碧二泉。

圣山　《府志》无。按《通志》：在县治北四十里，有舜庙。

天堂岭　《府志》无。按《通志》，在县北，有泉不涸。老人岩　《府志》无。按《通志》，“在县西南四里。登者俯视万象如在云际。” 又按《明一统志》：“旧传尝有老人拄杖悠扬其上，山半有洞，高峻不可登，旁有一穴，人因其势增建屋阁，凭栏一视，如在半天。大江横其前，支流绕其下。”

德岩　《府志》无。按《通志》，弹子岩产石甚圆。玉叶岩　《府志》无。按《通志》：在城西北四里。下一石如虎，上一石如龙，谓之龙吟虎啸。

刘公岩　《府志》无。按《通志》：在城南四里。绍定间，都守刘继祖命寺僧智性辟之，因名。

采蓝洞　《府志》无。按《通志》，在县东北石上有朱书“采蓝洞” 三字。

灵寿溪　，在县南五里。旧传仙人投丹于中，饮者皆得延年，故名。

古鼎潭　《府志》无。按《通志》，在城西南。

灵潭　《府志》无。按《通志》：在真仙岩后。

蓝洲　《府志》无。按《通志》，在县南，水涨不没。都博塘　《府志》无。按《通志》，在县西南十五里，宽百亩。

《长塘　府志》无。按《通志》：在上团。冬不涸。

潭江　《府志》无。按《明一统志》在县东，又名融水。源出怀远县，下流与背江、思回江、玉华江、丹江、灵寿溪水合历城县，入于柳江。

《清潭　府志》无。按《明一统志》：“在县东七里，其深叵测，流入灵寿谿，通真仙岩。”

来宾县

古丛山　按《县志》“去南三里界。”

龙镇山　《府志》无。按《通志》在县治北一里。贾利山　《府志》无。按《明一统志》在县东南三十里。相传昔有贾人到此，与乌蛮贸易。

石牙山　《府志》无。按《明一统志》：在县南三十里，平地有石，峭拔如象牙。

金峰山　《府志》无。按《明一统志》：在县南六十里，下有泉。

居松山　《府志》无。按《明一统志》：在县南三十五里，顶有一石如盘，可贮水。

思玉山　《府志》无。按《明一统志》：在县北四十里。相传昔人有得玉于此，后再求不获，故名。双泉岩　《府志》无。按《明一统志》：在县西北一百里。下有泉，冬温夏凉，士人多于岩中肄业。旧传山中常患无水，忽一日双泉涌出，因名。

白云洞　按《明一统志》：“在县北二十里，山水极佳，为邑人游赏之地。”

白牛洞　《府志》无。按《明一统志》：“在县西南六十里，中有白石，状如牛。”

雷江　，毛雷捕鱼于此。

蓬莱洲　按《县志》“居河近南五里界。”

定《清江　府志》无。按《通志》，在城北。

牂牁水　《府志》无。按《通志》《水经》县合大江。白马溪　，《府志》无。按《通志》，在县南

大江　《府志》无。按《明一统志》在县南。源自迁江都泥江，流合贺水，至此又合雷江，入柳江。唐柳宗元诗：“瘴江南去入云烟，望尽黄茅是海边” ，谓此。

象州

东刚山

凤凰山　按《通志》，在州东

云雁山

贵人山

白面山　按《明一统志》：“在州南七里，石壁屹立，横截大江，中多白石，俗名挂榜山。”

狮子山

象山　按《通志》：“在州西五里，山下有石刻象真。”

岩三字深处有白石如象。按《明一统志》，又时有云气结为象形。其北为猫儿山，形像肖猫，下临大江。《风土记》云：“猫儿山对鹿儿滩。”

龙山

五马山　，按《通志》，在州东

青山

雷山　，按《通志》：在州东六十馀里，下有仙女池，按《明一统志》云，“《风土记》云，天欲雷雨，则此山先有云雾。”

圣塘山　按《通志》：“热水出其下。” 按《明一统志》：“在州东百馀里，高峻不可登。相传昔有猺人攀藤而上，见一池清冷，内有鱼鳖桃李环绕，且多猿猴。”

象台山　《府志》无。按《通志》：在州西北三十里，其山平正如台。

居鹿山　《府志》无。按《通志》：在州东北四十里，上有鹿池。

金鸡岭　《府志》无。按《通志》，在州东。

石门岭　《府志》无。按《通志》，在州东南。

二：仙岩　，《府志》无。按《通志》，在州北。

鹭鹚岩　《府志》无。按《通志》：在州南十里，有石如鼓，吕景蒙名曰石乐岩。

石牛山　《府志》无。按《明一统志》：“在州东四十馀里，上常有云雾，天色晴霁，遥见如牛形。”

象江　按：《通志》：“即柳江，绕州城西。”

七里江　，按《通志》：在州东，出天堂岭，入象州十里江。

热水江

凌田江

牛角江

东泉　源出城东北门济侯祠山下。东方之田赖以灌溉。

温汤泉　源出圣塘山，在热水村，平地涌出，初如滚汤，下流渐冷，即曰“热水江。” 至城北第四涧入大河，取溉东里之田。

濮泉　《府志》无。按《明一统志》：“在州东四十里，松桧森罗，水石清秀，邑人以为游赏之地。”

武宣县

高立山　又名独秀山。按《通志》，在县北，系县治主山。

三台山　即“笔架山” ，在学前。

魁山　在学前隔河

文笔山　、恩照山　：俱在县南。

马鞍山　在县东，内有深岩，岩门有一石钟悬壁，名“钟岩。”

挂榜山　按《通志》在县西，隔河

勒马山　按《通志》在勒马堡。

石羊山　按《通志》在西乡大河边。按《明一统志》，在县西六十里，峭壁上有石如羊，俯瞰大江，舟过见之。

仙人山　按《通志》：“在县西十里，唐贾山人居此。” 按《明一统志》，“上有石，形似仙人。” 唐柳宗元诗：“寒江夜雨声潺潺，晓云遮尽仙人山。”

仙岩山　按《明一统志》，在县南四十里，岩高一丈，深十丈，石壁上有仙人影，中有泉滴成乳。双髻山　按县志，在东乡上里金龙山左，山下有岩，岩内有二谢石书案，常有云雾绕其巅。金龙山　按县志，与双髻山并峙居右，上有飞来古庙，苍松蓊郁，下有石洞，常有雾遮其巅。大河　发源古泥按县志，“上水” 中条上柳庆古泥，左条入来宾，出自黄河水。黄右条小河上桂林。下水由浔州通南雄等处。

断藤峡水　在勒马红石矶下。按《明一统志》“在县东，源出浔州，中有四滩，滩有巨石，水势回旋，其声如雷，下与程即、都泥、甘兰诸水合流入广东界。”

灵湖　《府志》无。按《通志》：在左厢。由大河伏流，民间采渔不禁。按《县志》：陌上有古树五株，阅百千年，四季常青。古以为灵气所钟，故名。

白沙塘　《府志》无载，《县志》。

《广塘　府志》无。按《县志》在台村后，下畔即梁黄黄户田，俱儒学管业。

《龙塘　府志》无。按“县志” ，在西乡平畚村。

哄塘　《府志》无。按《县志》在西乡上赵村，入赵赐户。

大定塘　《府志》无。按“县志” 在西乡大定村。。